Sarjassa Mooses - johtaja vailla vertaa olemme nyt päässeet -
6. jaksoon, jonka otsikkona on Pyhä Jumala puhuu.
Nyt käsittelemme niitä Siinain tapahtumia.
Viimeksi päädyimme siihen, miten Jumalan kansa pääsi -
kuivin jaloin Kaislameren yli Siinain puolelle -
ja pelastui vihollisiltansa. Suuri riemu vallitsi ja pidettiin juhlat.
Naiset tanssivat kulkueessa Mirjam etunenässä.
Sitten lähdetään erämaatietä ensimmäistä kertaa.
Kansa oli tottunut Egyptin vihreyteen ja siihen, -
että vettä on kaikkialla. Oli hyvät kanavat ja Niili.
Ensin loppuu vesi. Kolmeen päivään ei saada vettä.
Mitenkä siinä lapset ja elukat selviävät?
Herra antaa siihen kyllä aina avun, mutta napina alkaa myös.
Käy niin, että ruokaakaan ei ole, ja Herra antaa mannaa taivaasta.
Tämä ihmeellinen ruoka, jota yöaikaan tulee taivaasta 40 vuotta.
Sitten halutaan lihaa. Herra lähettää viiriäislintuja leiriin.
Sitten tulee sotakin. Amalekilaiset hyökkäävät kansan kimppuun.
Ongelmia ei puutu. Mooses joutuu selvittämään niitä aina yksitellen.
Ihan epätoivoista kyllä on, miten äkkiä epäusko valtaa kansan.
Ne eivät näytä yhtään oppivan, että auttoihan Herra viimeksikin.
Ystäväni, oletko sinä sen oppinut? Auttoihan tuo Herra viimeksikin.
Eikö Hän nyt auttaisi? Etenkin, kun Hän on luvannut auttaa.
Ehkä eri lailla kuin luulimme. Emme me arvaa, -
että mannaa voi taivaasta sataa.
Tämä erämaavaellus onkin kristityn vaelluksen ennakkokuva Raamatussa.
Kristittyjen ja kristillisen seurakunnan elämä on, -
kuten israelilaisten elämä autiomaassa. Samat ongelmat.
No niin, Mooses on ihan poikki. Ei olla vielä kuukautta matkattu -
tai olisiko 1-2 kuukautta oltu siellä, niin hän on jo poikki.
Siihen on syynä sekin, että hän on se ainoa tuomari koko porukassa.
Aina riita-asiassa juostaan Mooseksen luo.
Arvaatte, minkälaista se oli.
Tähän saumaan tulee viisas appi Midianin maasta -
ja tuo mukanaan myös Mooseksen vaimon ja pojat, -
jotka nyt liittyvät Jumalan kansaan. Appi katsoo sitä meininkiä -
ja sanoo, ettei tuosta tule mitään. Rupea delegoimaan töitäsi.
Näin johtajan on tehtävä. Hänen on osattava delegoida työtä.
Muuten hän saa sen burn outin. Eikä kasva niitä uusia johtajia, -
jos johtaja pitää aina vastuuta käsissään.
Kristillisessä seurakunnassakin se vastaus on pienryhmä.
Appi neuvoo: jaetaan kansa 10 hengen ryhmiin ja niille johtajat.
Sitten 50 ja sitten 100 henkeä/ ryhmä.
100 hengen johtaja vastaa alemmista ryhmistä.
Ne johtajat tulevat hänen luokseen. Ja 1 000 hengen johtajat, -
joita on 600 henkeä. Mooses käsittelee vain vaikeimmat asiat -
ja ryhmänjohtajat pienemmästä vähän isompiin ratkaisten siis riitoja.
Lain opetus varmaan sujui niin, että Mooses opetti -
ne 1 000 hengen johtajat, ne 100 hengen ja ne alempia johtajia.
Näin saatiin sana kiertämään ja opetus ihmisten päähän.
No niin, sitten saavutaan Siinain vuoren juurelle, -
samaan paikkaan, missä oli ollut se palava pensas.
Mooses kiipeää ylös sanoen Herralle: "Tässä ollaan. Oikeassa olit. -
Tähän asti olen selvinnyt johtajana."
No, minä nyt kuvittelen nämä vuorosanat.
Siinä käy niin, että Herra puhuu Siinailla.
Mooses joutuu tulemaan Siinain juurelle kertomaan, mitä Herra puhuu.
Sitten kansan vastaus Herralle ja Herran sanat kansalle - 7 reissua!
Se vuori oli yli 2 000 m korkea, jota nyt pidetään -
Siinain vuorena tai Horebin vuorena.
Tämä oli kansalle tosi pelottava kokemus.
Ei ollutkaan ihanaa kohdata Herra ja kuulla Hänen äänensä.
Kuunnelkaapa tätä! (2. Moos. 19)
Tässä nyt oikein käytetään vahvoja sanoja kuvaamaan, -
että se oli niin kuin tulivuoren purkaus. Yrittäkääpä olla siinä!
Vuori tärisee, nousee savua ja tulta.
Tässä ei laavaa sentään kuvata, mutta kaikkea muuta.
Sitten sieltä kuuluu Jumalan ääni.
Se oli kansalle niin kauheaa, että ne sanoivat: -
"Ei me haluta kuulla. Kuuntele sinä ja kerro meille."
Kansa halusi Mooseksen välittäjäksi.
He eivät halunneet suoraa yhteyttä Jumalan kanssa.
Siinailla Jumala opetti kansalle, mitä tarkoittaa Hänen pyhyytensä.
Vuoren ympäri piti tehdä viiva tai aita.
Jos eläinkin meni yli, se piti kivittää kuoliaaksi.
Sinne ei saanut mennä. Se oli hengenvaarallista.
Jumalan pyhyys tarkoittaa sitä, -
ettei Jumalaa voi kohdata miten, missä ja milloin vaan.
Hän itse antaa meille ne välineet sitä kohtaamista varten.
Sitten Mooses saa ne 10 käskyä siellä vuorella.
Ensin solmitaan liitto ja siihen tarvitaan verta.
Sekä vanha että uusi liitto on veren kanssa solmittu.
Herra solmii liiton, jossa Hän haluaa olla kansansa Jumala -
ja kansa lupaa totella Häntä, elää niitten 10 käskyn mukaisesti.
Nämä käskythän meistä jokainen varmaan osaa ulkoa, -
mutta minä vielä kerran ne tässä kertaan.
Älä pidä muita jumalia. Se on oikean teologian suojelu, -
oikean jumalakuvan suojelu.
2. käsky: Älä tee itsellesi kuvaa.
Se on oikean jumalanpalveluksen suojelu.
Älä turhaan lausu Herran, sinun Jumalasi nimeä.
Se on Herran nimen suojelua.
Muista pyhittää lepopäivä. Se on levon ja lepopäivän suojelu.
Että ihmiset saisivat levätä.
Kunnioita isääsi ja äitiäsi. Perheen kunnian suojelu.
Älä tapa. Elämän suojelu.
Koskee myös lapsia äidin kohdussa -
ja myös vanhoja, dementoituneita, sairaita, kärsiviä.
Älä tee huorin. Avioliiton suojelu.
Älä varasta. Omaisuuden suojelu.
Älä sano väärää todistusta lähimmäisestäsi. Totuuden suojelu.
Älä himoitse. Sydämen suojelu.
Käskyt on annettu siksi, että ne suojelisivat meitä, läheisiämme, -
kaikkia ihmisiä tässä maailmassa. Suojelisivat elämää.
Moni nykyaikana kokee käskyt pakkopaitana, -
mutta Jeesushan ennustikin nykyisestä lopunajasta, -
että kun laittomuus pääsee valtaan, kylmenee useimpien rakkaus.
Laittomuus tarkoittaa, ettei välitetä laista, 10 käskystä.
Jos lakiakin säädetään 10 käskystä välittämättä, -
tehdään semmoisia avioliitto- ja lepopäivälakeja -
vanhempien ja lasten suhteista tai mitä tahansa käskyä rikotaan, -
niin siinä rakkaus kylmenee.
Todellakin. Siinä kärsivät heikot -
ja saavat yhä huonommat lähtökohdat siihen, -
että osaisivat itse rakastaa toisia.
Katsokaapa vaan, mitä tässä maassa tapahtuu!
Niin, laki siis suojelee elämää.
Oli ihmeellistä tuossa Mooseksen laissa -
verrattuna muihin sen ajan lakeihin, miten humaani se oli.
Esim. orjan oikeudet: jos lyöt orjaa ja hammas katkeaa, -
sinun pitää vapauttaa koko orja.
Siellä puolletaan leskiä, orpoja ja myös muukalaisia.
Sanotaan, että rakasta muukalaisia. Minusta se on -
kovin ajankohtainen käsky meille kaikille. Se lukee Raamatussa.
Herra perustelee sitä niin, että Egyptissä muukalaisina olleina -
te tiedätte, miltä se tuntuu.
Siihen kuului myös kulttilaki, siis uhrit, -
miten Jumalaa palvellaan ja mitä Hänelle uhrataan.
Ja yhteiskunnallinen laki, tuon ajan lakikirja.
Meillä nyt on Suomessa eri lakikirja tietysti.
Ymmärrämme, kun luemme UT:n Heprealaiskirjettäkin, -
että uhrilait on Jeesuksen jälkeen poistettu. Ei tarvita enää uhria.
Myöskään yhteiskunnallinen laki ei ole enää pätevä.
Mutta se mikä pätee, on moraalilaki eli 10 käskyä.
Kuuntelin juuri kristillistä radioasemaa, -
jossa yksi pastori oikein vilpittömästi sanoi: -
"Ei meidän pitäisi etusormea heristää ihmisille, että tuo on syntiä."
Minä olin pastorin kanssa eri mieltä. Jos me ei siitä puhuta, -
ihmiset tekevät syntiä kohta paatuneina Egyptin faaraon tavoin -
hyvällä omallatunnolla ja tuhoavat elämän.
Ei se ole mitään rakkautta ihmisiä kohtaan.
No niin, entäs Jeesus? Mitä tämä jakso meille Jeesuksesta opettaa?
Ensiksi sen uuden liiton, jonka Hän perusti viimeisenä iltana.
Hän sanoo ehtoollista jakaessaan: "Tämä on uuden liiton veri."
Tämä liitto perustuu syntien anteeksiantamukseen.
Siinä ei tarvitse sanoa, että noudatan 10:tä käskyä, -
vaan minä HALUAN niitä noudattaa.
Silti saadaan anteeksi se, kun ei olla noudatettu.
Sitten Jeesus pitää vuorisaarnan, vuorelta kuten Mooseskin Siinailta.
Hän vahvistaa nämä käskyt ja vielä tiukentaa niitä.
Siihen asti oli ollut hyvä, jos et teossa tee aviorikosta.
Nyt Jeesus sanoo, että se on tehty jo, kun sitä on kuviteltu.
Näin tiukaksi se menee.
Sitä paitsi Hän sanoo, ettei laista häviä ainoakaan piste tai pilkku.
Hän piti tätä Mooseksen antamaa lakia niin tärkeänä.
Se on totta kaikki ja pätevää.
Mutta Jeesus täytti sitten nämä kaikki 10 käskyä.
Hän oli ainoa, joka täytti ne täysin sydämessä, sanoissa ja teoissa.
Silti Häntä rangaistiin kuin olisi kaikki ne pahimman päälle rikkonut.
Sai sen ristin rangaistuksen, mikä tarkoittaa, -
että Hän haluaa ja voi antaa meille anteeksi sen, -
että me emme ole näitä käskyjä täyttäneet.
Nyt rukoilemme virren sanoin.
Käskyjesi rikkojia säästä, Herra laupias.
Pese synnin tahraamia verelläsi, armias.
Käskyt maahan tallasimme, Sinut murehdutimme.
Himoihimme vajosimme, säästä meitä, Herramme.
Kiitoksia, kun olit kuulolla. Tavataan seuraavalla kerralla.
Jos olet saanut siunausta elämääsi Raamattu rakkaaksi -ohjelmista, -
niin mitä, jos tulisit tukemaan niitä taloudellisesti?
Ruudussa näkyy puhelinnumero, johon voit soittaa.
Yhden puhelun hinta on 12 euroa.
Voit myös lahjoittaa ruudussa näkyvälle tilinumerolle.
Muista viitenumero, jotta tuki varmasti tulee tähän ohjelmaan.
Kiitos sinulle!
Tekstitys: Tuula-Riitta Virrankare